da en da nl ca da da de es da da da da da da nl da da da da da nb en da da en es en en da da da en da da da da da da de da da da da da da da da da da da da da nl da en da da es nl da
Slagtøjskoncert med flyglet i centrum · Uropførelse af Line Tjørnhøjs ØR | Edition-S
17.8.2022 09:52:06 CEST | Edition-S
Torsdag den 25. august uropfører DR Symfoniorkestret Line Tjørnhøjs ØR for slagtøjsduo og orkester. Værket er en hyldest skrevet til komponistkollegaen Per Nørgård, som i juli i år fyldte 90. Titlen ØR refererer både til mødet mellem det konkrete – de to bogstaver, som Nørgård og Tjørnhøj har til fælles – og en vild, abstrakt lykkefølelse.
I ØR har Line Tjørnhøj taget afsæt i Nørgårds stykke for soloklaver TURN (1973). ”Jeg blev fascineret af, at værket på én gang er komponeret enormt præcist, og samtidig har Nørgård indlagt stor frihed i nogle detaljer i værket, hvor musikeren eksempelvis skal fortsætte med en bestemt ting, så længe han eller hun selv synes,” fortæller Line Tjørnhøj. ”Det skaber en form for mikro-uendelighedsuniverser, som jeg har ladet mig inspirere af,” siger hun.
Selvom ØR er skrevet for slagtøjsduo og orkester, har Line Tjørnhøj givet flyglet en central rolle. Dog ikke som det traditionelle instrument vi kender, for Tjørnhøj har forvandlet et flygel til et slagtøjsinstrument. ”For mig er klaveret på en måde et billede på et lidt tilbageskuende ideal. Et ”perfekt” instrument, uden kvarttoner, uden støj,” siger Line Tjørnhøj. Hun har kigget ind i flyglets  skelet og præpareret det med hamre, filtre, kobberskruer og dæmpere, der tager form som små væsener, der forvandler det traditionelle instrument til noget helt nyt.
Overfor det forvandlede flygel har Tjørnhøj stillet de dybest klingende slagtøjsinstrumenter og hun lader således værkets anden slagtøjssolist slå sig løs på syv pauker, der ligesom klaveret præpareres med kobberplader. ”Præpareringen er jo en kommentar til hele det koncept at arbejde med så traditionelt et set up. Det har været sjovt at sætte det her konkrete spor, og der ligger meget kærlighed i det – også til det traditionelle i musikken.”
Line Tjørnhøj beskriver sin arbejdsproces som intuitiv, kaotisk og fuld af fantasi og livsglæde, og i sit arbejdet med ØR har hun været helt høj over at have hele symfoniorkestret at arbejde med. Inspireret af de uendelighedsuniverser hun fandt i Nørgaards TURN har hun arbejdet med at forvandle det musikalske materiale over tid og igennem orkestrets forskellige lag.
Line Tjørnhøj er født i 1960 og beskæftiger sig typisk med tidløse menneskelige problemer og følelser gennem historier fra vores egen tid. Et af hendes musikalske greb er at bruge stemmens beroligende kvalitet og skønhed til at skabe et rum for de umulige og smertefulde historier, hun har fortalt i løbet af sin karriere som komponist, hvor hun blandt andet er kendt for at beskæftige sig med grusomme emner, hvor mænd og kvinder udfordres til det yderste som følge af magtmisbrug i dens forskellige former.
Tjørnhøj har en solistuddannelse i komposition på Det Kongelige Musikkonservatorium i Aarhus hos Simon Steen-Andersen, Niels Rønsholdt og Lasse Laursen. Hun har modtaget den prestigefyldte Carl Nielsen og Anne Marie Carl-Nielsen Fondens pris (2017), det treårige arbejdslegat fra Statens Kunstfond og Komponistforeningens legat. Hendes opera Anorexia Sacra blev kåret som bedste kammeropera af American Opera Vista Festival, 2009 og hendes værker er bestilt og spillet af anerkendte ensembler og orkestre som blandt andet DR Symfoniorkestret, DR Pigekoret, Theatre of Voices, Göteborg Operan, Aarhus Symfoniorkester, Ars Nova Copenhagen, Ensemble Lydenskab og Esbjerg Ensemble.
ØR uropføres torsdag den 25. august kl. 19:30 i DR Koncerthuset af DR Symfoniorkestret med slagtøjssolisterne Jakob Weber og Gert Sørensen dirigeret af Antony Hermus. Koncertens øvrige program byder på Per Nørgårds Symfoni nr. 8 og violinkoncerten Helle Nacht.
Solveig LindeskovPR og markedsføringEdition·S
Line Tjørnhøjs præparerede flygel
Line Tjørnhøj. Foto: Kåre Viemose
Information om koncerten i DR Koncerthuset
Line Tjørnhøj hos Edition·S
33 13 54 45https://edition-s.dk
Edition·S udgiver musik til den klassiske og eksperimenterende musikscene. Vi repræsenterer vores komponister gennem udgivelsen af partiturer og stemmer, elektroniske medier og grafiske formater samt håndtering af rettigheder og promotion. Musikken som udgives af Edition·S bliver opført over hele verden.
Følg pressemeddelelser fra Edition-S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Edition-S
Edition·S udgiver ny folkemusik fra Dreamers’ Circus2.9.2022 11:50:04 CEST | Pressemeddelelse
Edition·S har fornøjelsen af at præsentere 'Handed On', en ny flot nodeudgivelse med melodier skrevet af den prisvindende folkemusiktrio Dreamers’ Circus.
KRYDS ILD - Orkesterværk af Jacob Kirkegaard15.8.2022 12:38:26 CEST | Pressemeddelelse
Den danske komponist og lydkunstner Jacob Kirkegaard har gjort våben og krig til genstand for sit seneste værk, KRYDS ILD, som bliver uropført af Den Kongelige Livgardes Musikkorps den 2. september.
Ny, iskold kammeropera om menneskets udnyttelse og rovdrift12.8.2022 09:57:09 CEST | Pressemeddelelse
I operaen Den Sidste Olie skildrer Niels Rønsholdt menneskets udnyttelse af hinanden og vores omgivelser i jagten på vækst og velstand. Publikum får mørket og kulden at mærke i mere end én forstand, mens de bringes tilbage til arnestedet for nogle af de problemer, der præger verden i dag.
Komponisten Martin Stauning fylder 40 år den 24. juni21.6.2022 14:13:46 CEST | Pressemeddelelse
”Det er vigtigt for mig, at man bliver rørt. Musik er ikke kun noget, man skal reflektere over, musik skal også bevæge”, har Martin Stauning udtalt. Selv er han uddannet klassisk komponist og hans musik er kendt for at være intens og stemningsmættet kompositionsmusik.
Komponisten Birgitte Alsted fylder 80 år den 15. juni14.6.2022 07:18:12 CEST | Pressemeddelelse
"Birgitte Alsted har en unik stemme i dansk musikliv: organisk og overraskende på samme tid, dramatisk og ekspressiv, uanset om lydene er frembragt ved computer eller akustisk. Alsted har igennem hele sin karriere frygtløst kastet sig ind i kollektive, interdisciplinære og improvisatoriske samarbejder, og hun har været pioner i at kombinere alle disse arbejdsmåder." Sådan lød ordene, da Birgitte Alsted i 2017 modtog det prestigefulde Carl Nielsen og Anne Marie Carl-Nielsens Legat. Den 15. juni fylder hun 80 år.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022